text: Sønderborg skruer ned for saltet
  16 februar 2010 kl. 09.41
  På grund af manglen på salg reducerer Sønderborg Kommune fra i dag antallet af veje, der saltes.
  Efter en dag med tøvejr frygter ingeniør Holger Duus, ansvarlig for snerydningen i Sønderborg Kommune, at det kan blive glat i aften, når det igen bliver frostgrader. 
  I den forbindelse advarer han om, at der er veje, som hidtil er saltet, der i dag er røget ud af planen for saltning af veje. Det reducerede beredskab vil være det, der gælder, indtil der ankommer mere salt til Sønderborg - efter planen senere i denne uge.
  - Da får vi 150 tons. Til gengæld aner vi ikke, hvornår vi kan få mere efter dét læs, så vi må nok indstille os på fortsat at spare på saltet, siger Holger Duus.
  
  Her bliver der saltet:
  De strækninger, der saltes, hvis der bliver behov for det i dag, er:
  Alssundbroen-Rinkenæs
  Gråsten-Sønderborg
  Gråsten-Felsted
  Alssundbroen-Nordborg
  Langdel-Skovby
  Hørup-Tandslet
  Sønderborg-Høruphav
  Arnkilgade
  Augustenborg Landevej-Kong Chr. X Bro-Dybbølgade til rundkørslen
  ved Alssundbroen
  